**Referat fra menighetsrådsmøte i Spydeberg menighet 02.06.2022**

**Tilstede:** Marita Solberg Bjerke, Gudrun Hoff Jørgensen, Iver Ludvig Langseth, Silje Fjeldbråten, Bård Haugstvedt og Anne Kiserud (ref)

I tillegg prost Kåre Rune Hauge og kirkeverge Gunnlaug Brenne

Forfall: Simen Lereim

**Sted:** Hjemme hos Anne

**Sak 1: Gudstjenesteprogram august-desember 2022**

Bård orienterte og det ettersendes.

**Sak 2: Oppussing Heli kirke**

Drøfting: Flisene i Heli kirke løser seg stadig opp og skadene eskalerer. I tillegg er varmeløsningen med panelovner lite hensiktsmessig. Byggsjef Jan anbefaler at gulvet pigges opp, og at det så legges varmekabler og nytt gulv oppå. Gulvet kan f.eks. være et tregulv.

Menighetsrådet disponerer «Heli-fondet» som er restbeløpet etter forsikringssummen etter brannen. Dette fondet var ment å bruke til kirkebyggets «barnesykdommer». Fondet har tidligere blant annet finansiert brosteinlegging rundt kirken, nytt piano o.l.

Det kan være lurt å holde igjen 35000,- for å utbedre lydanlegget.

Vedtak:

Vi er positive til å bruke noe av fondet til dette, vi tar det opp på neste møte i menighetsrådet, da inviterer vi Jan Olav Løken til Heli kirke.

**Sak 3: Sonderinger om eventuell leie eller kjøp av Betania.**

Drøfting: Vi ser på muligheten for å kjøpe eller leie Betania til kontorer for kirken i Spydeberg og eventuelt Hobøl. Det vil også være plass til gjenbruksbutikken der.

Gunnlaug er i kontakt med Hans Øyvind Berg.

Vedtak:

Vi framsnakker prosjektet, drar gjerne innom og ser, og tenker gjennom muligheter for finansiering ved et eventuelt kjøp. Vi fortsetter drøftingen på neste møte.

**Sak 4: Høringssvar til evalueringen av fellesrådet**

Evalueringen kommer 15. juni. Medio september er frist for å sende inn kommentarer.

Vedtak: Vi jobber med det på neste møte.

**Sak 5: Møtedatoer høst 2022**

1. august (i Heli kirke), 13. oktober og 7. desember

**Sak 6: Kirkevalg 2023.**

Vedtak: Vi jobber videre med til høsten. Vi må opprette en valgkomité og tenke rekruttering av kandidater.

**Sak 7: Allehelgenshelgen**

 Drøfting: er det mulig å gjøre noe felles i Indre Østfold allehelgenslørdagen, f.eks. på Askimtorget?

Vedtak: Vi er positive til å bidra.

**Sak 8: Dåpssatsing**

Vedtak: Vi bestemmer en dåpslørdag 3. September.

**Sak 9:              Eventuelt.**

Møtet hevet ca kl 20.00. Rundstykker og kake og god prat rundt bordet etterpå.